ที่ทำเนียบรัฐบาล ตอนเที่ยง นายสมคิด จาตุศรีพิทักษ์ รองนายกรัฐมนตรี ให้สัมภาษณ์หลังการประชุมคณะกรรมการแก้ไขวิกฤตการณ์ไข้หวัดนกระบาดในไก่ ว่า อย่าเป็นห่วง รัฐบาลติดตามดูแลใกล้ชิดอยู่แล้ว จากการติดตามล่าสุด กระทรวงเกษตรฯได้เข้าไปดูในจุดที่ยังมีเชื้ออยู่ คาดว่าคงจะหมดในวันนี้ ซึ่งไม่ได้หมายความว่ามีเชื้อใหม่ แต่เป็นเชื้อหวัดนกที่ฝังตัวอยู่ในบริเวณใกล้เคียง ที่เกิดขึ้นจากการลักลอบขนย้ายไก่ ต้องขอความร่วมมือประชาชนในเขตเหล่านั้นว่า ถ้าจำเป็นต้องทำลายไก่ก็ต้องทำลาย เพื่อไม่ให้มีเชื้อ